การพัฒนารูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำกลางคลองเปรม กรุงเทพมหานคร
Development of cognitive behavioral modification model for improvements of prisonners' morality at klong Prem prison in Bangkok
รุ่งโรจน์ โพธิ์ทอง
นักโทษ -- แง่ศีลธรรมจรรยา
นักโทษ -- การปรับพฤติกรรม
การวิจัยครั้งนี้มีวัตถุประสงค์ 1)เพื่อพัฒนารูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำ คลองเปรม กรุงเทพมหานคร 2)เพื่อศึกษาผลการใช้รูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำ คลองเปรม กรุงเทพมหานคร วิธีการดำเนินการวิจัยประกอบด้วย 4 ขั้นตอน คือ 1)การศึกษาและวิเคราะห์ข้อมูลพื้นฐานที่เกี่ยวข้อง เพื่อเป็นข้อมูลในการพัฒนา รูปแบบการปรับพฤติกรรมทางปัญญาเพื่อพัฒนาจริยธรรมสำหรับผู้ต้องขัง เป็นการศึกษาข้อมูลพื้นฐานโดยได้ศึกษาวิเคราะห์และสังเคราะห์เอกสารเพื่อศึกษา หลักการ แนวคิดทฤษฎีและเอกสารที่เกี่ยวข้องกับการพัฒนาจริยธรรมที่ไม่พึงประสงค์ของผู้ต้องขัง ได้จริยธรรมเป้าหมายคือ ความมีวินัย 2) การสร้างและพัฒนาและรูปแบบโดยการนำผลจากขั้นที่ 1 มาสร้างเป็นรูปแบบ (ฉบับร่างที่ 1) 3)การตรวจสอบความเป็นไปได้และความเหมาะสมของรูปแบบ โดยให้ผู้ทรงคุณวุฒิ จำนวน 12 คน เป็น ผู้ตรวจสอบความเป็นไปได้และความเหมาะสมของรูปแบบ (ฉบับร่างที่ 1)แล้วนำผลการศึกษามาปรับปรุงรูปแบบ (ฉบับร่างที่ 1) ได้เป็นรูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำกลางคลองเปรม กรุงเทพมหานคร (ฉบับร่างที่ 2) 4) การปรับปรุงและพัฒนารูปแบบเป็นการดำเนินการทดลอง ใช้รูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำคลองเปรม แดน 8 กรุงเทพมหานคร จำนวน 50 คน ผู้วิจัยได้มาจากการสุ่มตัวอย่างจากความสมัครใจ โดยใช้แบบสังเกตและบันทึกพฤติกรรมจริยธรรมของผู้ต้องขังและแบบวัดพฤติกรรมจริยธรรมด้านความมีวินัยของผู้ต้องขังเป็นเครื่องมือที่ใช้ในการวิจัย สถิติที่ใช้ในการวิเคราะห์ข้อมูล ได้แก่ ค่าเฉลี่ย ค่าส่วนเบี่ยงเบนมาตรฐานและทดสอบค่าที (t-test) และนำผลของการศึกษามาปรับปรุงได้เป็นรูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำกลางคลองเปรม กรุงเทพมหานครที่มีความเหมาะสมและความเป็นไปได้ในการปฏิบัติ ผลการวิจัยสรุปได้ดังนี้ 1.รูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำกลาง คลองเปรม กรุงเทพมหานคร ประกอบด้วย ขั้นที่ 1 การบริหารจัดการความคิด ประกอบด้วยการสร้างสัมพันธภาพที่ดี การให้ความรู้เกี่ยวกับความคิด และวงจร ABC ของอิลลิส (Ellis) และการปรับเปลี่ยนความคิดที่บิดเบือนเกี่ยวกับวินัยของผู้ต้องขัง ขั้นที่ 2 ทักษะการคิดเพื่อการควบคุมตนเอง ประกอบด้วยการให้ความรู้และฝึกการสอนตนเองและการให้ความรู้เกี่ยวกับการสังเกตตนเองและบันทึกพฤติกรรมด้วยตนเอง ขั้นที่ 3 ทักษะการบริหารอารมณ์และความรู้สึก ประกอบด้วยการให้ความรู้และการฝึกทักษะการหายใจและการผ่อนคลายกล้ามเนื้อ 2.ผลการใช้รูปแบบการปรับพฤติกรรมทางปัญญาเพื่อพัฒนาจริยธรรมความมีวินัยของผู้ต้องขัง พบว่า 2.1 ผลการทดลองใช้รูปแบบการปรับพฤติกรรมทางปัญญาเพื่อพัฒนาจริยธรรมของผู้ต้องขังในเรือนจำคลองเปรม กรุงเทพมหานคร พบว่า การพัฒนาจริยธรรมมีวินัยของผู้ต้องขังทั้ง 6 ด้านได้แก่ การปฏิบัติตนตามคำสั่งของเจ้าหน้าที่ราชทัณฑ์ พฤติกรรมการทะเลาะวิวาทกับผู้อื่น พฤติกรรมการเล่นการพนัน พฤติกรรมการเสพของมึนเมา การปฏิบัติงานอันเป็นหน้าที่และพฤติกรรมก่อเหตุความไม่สงบ โดยมีการประเมินผลพฤติกรรมจริยธรรมความมีวินัยก่อนและหลังการทดลองมีคะแนนในภาพรวม ผู้ต้องขังสามารถพัฒนาจริยธรรมความมีวินัยอยู่ในระดับปานกลาง โดยมีคะแนนพฤติกรรมจริยธรรมความมีวินัยของผู้ต้องขังระยะหลังการทดสอบสูงกว่าระยะก่อนการทดลองโดยเฉพาะอย่างยิ่งประเด็นวินัยผู้ต้องขังมีการเปลี่ยนแปลงพฤติกรรมสูงสุด คือ พฤติกรรมการทะเลาะวิวาทกับผู้อื่น 2.2 ผลการทดสอบความแตกต่างระหว่างคะแนนพฤติกรรมจริยธรรมความมีวินัยของผู้ต้องขังพบว่า พฤติกรรมจริยธรรมความมีวินัยของผู้ต้องขังก่อนและหลังเข้าร่วมกิจกรรมตามรูปแบบการปรับพฤติกรรมทางปัญญเพื่อพัฒนาจริยธรรมผู้ต้องขังแตกต่างกันอย่างมีนัยสำคัญยิ่งทางสถิติที่ระดับ .05
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
สรายุทธ์ เศรษฐขจร
วุฒิพล เมืองแก้ว
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ปรัชญาดุษฎีบัณฑิต
การศึกษาเพื่อการพัฒนาท้องถิ่น